மெக்சிகோவின் கென்குன் நகரத்துக்கு அருகாமையில் ஆறு சடலங்கள் கண்டெடுக்கப் பட்டுள்ளதுடன் அவற்றில் மூன்று சடலங்களிலிருந்து இதயங்கள் அகற்றப்பட்டுள்ளதாக அந்நாட்டுத் தகவல்கள் தெரிவிக்கின்றன. அங்குள்ள சுற்றுலா விடுதியொன்றுக்கு அருகிலேயே இச்சடலங்கள் கண்டெடுக்கப்பட்டுள்ளன. இச்சடலங்களில் நான்கு ஆண்களுடையது என்றும் இரண்டு பெண்களுடையது என்றும் பாதுகாப்புத் தரப்பினர் தெரிவித்துள்ளனர். இவர்களைக் கொலை செய்தவர்கள் கடுமையான சித்திரவதை செய்துள்ளதற்கான அடையாளங்கள் இருப்பதாகவும் பொலிஸார் ஊடகங்களுக்குக் கூறியுள்ளனர்.